

**REPUBLIKA E SHQIPËRISË**

**BASHKIA DIBËR**

Adresa: Bulevardi “Elez Isufi”, Peshkopi, Albania, Nr.tel 003552182166

**Nr\_\_\_\_\_\_Prot**  **Peshkopi,\_\_\_.\_\_\_\_.2019**

**SHPALLJE PËR POZICIONE TE LIRA PUNE NË PROJEKTIN “TUNGJATJETA ...JETE”**

* ***Për pranim ne detyrën e Punonjesit Social në Projektin “Tungjatjeta ..Jetë”,***

|  |
| --- |
| **Qëllimi i Vendit të Punës**  Punonjësi social në këtë vend pune është përgjegjës për dhënien e shërbimeve psiko sociale përmes vlerësimit të nevojave social-ekonomike, funksionimit dhe faktorëve riskues të fëmijës me aftësi të kufizuara dhe familjes së tij. Në bazë të këtij vlerësimi ai mbështet fëmijën me aftësi të kufizuar dhe familjen e tij përmes aktiviteteve të tilla si: ndërmjetësimi, advokimi, koordinimi me institucionet dhe shërbimet, menaxhimi i dokumentacionit dhe dosjes së rastit, ngritjes së kapaciteteve të familjes dhe komunitetit në të cilin do të punojë.  Ai do të punojë si pjesë e ekipit lëvizës me profesionistë të tjerë në hartimin dhe zbatimin e planit individual të fëmijës si dhe ka rol kyç në hartimin dhe ndjekjen e planit të zhvillimit të familjes. Ai ka si përgjegjësi kryesore menaxhimin dhe koordinimin e vetë ekipit lëvizës si dhe bashkërendimin dhe koordinimin e punës së këtij ekipi me shërbimet/institucionet e tjera në komunitet.  **Detyrat dhe Përgjegjësitë**   * Kryen vlerësime të nevojave psiko sociale dhe ekonomike të rastit. * Kryen vlerësime të kapaciteteve, funksionimit dhe zhvillimit të rastit (që përfshijnë kërkesat për mbështetje dhe pjesëmarrje, shtëpi dhe akomodim). * Kryen vlerësime për matjen e riskut (p.sh. të dhunës dhe abuzimit në familje). * Mbështet familjen e fëmijës me aftësi të kufizuar duke punuar direkt me familjen dhe persona të tjerë të rëndësishëm në jetën e fëmijës. * Harton planin e zhvillimit personal të fëmijës në bashkëpunim me ekipin dhe profesionistë të tjerë. * Harton planin e zhvillimit të familjes në bashkëpunim me ekipin dhe profesionistë të tjerë. * Bën menaxhimin e rastit dhe koordinimin e shërbimit në përputhje me kriteret dhe kërkesat ligjore. * Kryen shërbime ndërmjetësimi e referon fëmijën/familjen në shërbime të tjera. * Mban dhe menaxhon dokumentacionin dhe dosjen e rastit. * Jep mbështetje në koordinim dhe bashkërendim të punës së ekipit lëvizës. * Jep ndihmë në çështjet e strehimit, ndihmës ekonomike dhe çështje të tjera të ngjashme në dobi të familjes së fëmijës me aftësi të kufizuara. * Advokon për fëmijën dhe familjen. Mbështet individët të jenë vetë advokues ose advokon në emër të tyre. * Ngre kapacitetet përmes përfshirjes, edukimit dhe konsultimit me grupet lokale në komunitet, rrjetet, bizneset dhe qeverisjen lokale për të zhvilluar komunitete më përfshirëse për fëmijët/individët me aftësi të kufizuar duke hequr barrierat që pengojnë aksesin fizik dhe social. * Ngre kapacitetet përmes punës me shërbimet në komunitet duke rritur ndërgjegjësimin, të kuptuarin dhe dijen për çështje të aftësisë së kufizuar dhe familjeve të tyre në mënyrë që shërbimet e përshtatshme dhe efektive të jepen në kohë. * Ngre kapacitetet e individëve dhe familjeve për të naviguar në sistemet shëndetësore dhe të mirëqenies apo akses në informacion. * Formulon deklarata/raporte të nevojave dhe e ndan këtë informacion me persona të përshtatshëm (agjensi, institucione, qendra, grupe multidisiplinare)   **Kualifikimet dhe Cilësitë e Punonjësit**   * Diplomë e nivelit master në degën e punës sociale. * Të paktën 3 vite përvojë në profesion (prioritet përvojë në shërbimet sociale për aftësinë e kufizuar). * Të jetë i liçensuar nga Urdhri i Punonjësit Social. * Të ketë njohuri bazë për të kuptuar dhe ndjekur procedura dhe procese të shërbimeve sociale. * Të ketë aftësi të mira për të shkruar raporte të një standardi të mirë. * Gëzon integritet individual dhe profesional si dhe pjekuri emocionale * Aftësi të mira planifikuese dhe organizative, negociuese dhe në zgjidhjen e konfliktit * Aftësi të mira interpersonale e i aftë të punojë me grupe të ndryshme njerëzish në mënyrë profesionale dhe etike * Ka respekt për të drejtat themelore, dinjitetin e fëmijës dhe familjes * Ka pasion për punën dhe ndihmën ndaj njeriut * Njohuri të mira për të drejtat e fëmijës dhe çështje të mbrojtjes së fëmijës * Gjuha angleze (e preferuar) * Patentë të klasit B dhe të jetë i gatshëm të ngasë makinën (e preferuar) .   **Kushtet e Punës**  *Vendi dhe koha e punës*  Punonjësi do të punojë në zonën e Dibres . Në përputhje me Kodin e Punës, java e tij e punës është 40 orë, nga dita e hënë në të premte.  70% e kohës së punës do të jenë në terren dhe 30% në zyrë dhe në aktivitete të tjera në funksion të përmbushjes së detyrës.  *Vështirësitë/karakteristikat e pazakonta të vendit të punës*  Ky vend pune kërkon nga punonjësi që të jetë në gjendje të mirë fizike për të udhëtuar 70% te kohes dhe në terrene të vështira (fshatra /zona rurale).  *Sfidat e pozicionit të punës*  Punonjësi në këtë pozicion pune do të punojë me fëmijë dhe familje që paraqesin vështirësi/sfida të ndryshme ndaj është e nevojshme të dijë të krijojë marrëdhënie pozitive profesionale me të gjithë përdoruesit/përfituesit e shërbimit të të gjitha moshave, të jetë personalitet i duruar e i kujdesshëm, si dhe të dijë të aplikojë aftësitë e tij në zgjidhjen e problemeve dhe situatave të paparashikuara.  *Kontaktet dhe ndërveprimi*  Punonjësi në këtë pozicion pune, në përmbushje të detyrës së tij do të jetë në kontakt/ndërveprim të përditshëm me fëmijët /familjarët e fëmijës, kolegët e ekipit lëvizës si dhe do të jetë në kontakt të përjavshëm me Bashkinë e Dibres dhe World Vision.  *Niveli i përgjegjësisë financiare*  Në këtë pozicion pune, punonjësi ka rol konsultues dhe raporton për nevojën e blerjeve dhe shpenzimeve të ndryshme në dobi të fëmijëve dhe familjeve tek personi përgjegjës (koordinatori) në World Vision. Punonjësi mund të kryejë shpenzime vetëm nëse ka autorizimin e koordinatorit të World Vision. |

**Afatet dhe Paraqitja e Dokumenteve të Konkurrentëve**

Dokumente që do të dorëzohen në mënyrë zyrtare në Drejtorinë e Shërbimeve Mbeshtetëse Bashkia Dibër ,

Afati i fundit për dorëzimin e dokumenteve është data :25 Prill 2019

Dokumentet qe do të paraqiten janë :

1. kërkesë personale për pozicionin e vendit të punës ;
2. CV(curriculum vitae);
3. diplomë e nivelit master ne degën pune sociale (fotokopje e noterizuar )
4. dëshmi penaliteti e leshuar nga Ministria e Drejtësisë ,e cila duhet nxjerre jo më parë se 3 muaj nga data e zhvillmit të testimit;
5. certifikatë e njohurive bazë për perdorimin e kompjuterit;
6. fotokopje e letërnjoftimit;
7. fotokopje e librezës punës, nëse ka qenë në marëdhënie pune
8. licencë nga Urdhri i Psikologut Social

Mungesa e njërit prej dokumenteve të mësiperme apo pavlefshmëria e dokumenteve sjell skualifikimin e konkurrentit.

***BASHKIA DIBER***